и впоследствие се информират взаимно относно подробните правила за прилагане, които са приети в съответствие с разпоредбите на настоящия протокол.
 Член 14
 Други споразумения
 1. Като се вземат предвид съответните области на компетентност на Европейския съюз и на държавите членки, и без да се нарушават разпоредбите на параграф 2 от настоящия член, разпоредбите на настоящия протокол:
 —
 не засягат задълженията на страните по споразумението, произтичащи от други международни споразумения или конвенции, включително двустранни споразумения за взаимопомощ, които са сключени или могат да бъдат сключени между отделни държави членки и Украйна,
 —
 се считат за допълнителни към споразуменията за взаимопомощ, които са сключени или могат да бъдат сключени между отделни държави членки и Украйна,
 —
 не изключват по-широкообхватна взаимопомощ, която може да бъде оказана съгласно такива споразумения, и
 —
 не засягат разпоредбите на Европейския съюз, уреждащи съобщаването между компетентните служби на Европейската комисия и митническите органи на държавите — членки на Европейския съюз, на всякаква информация, получена съгласно настоящия протокол, която би могла да е от интерес за Европейския съюз.
 2. Разпоредбите на настоящия протокол имат предимство пред разпоредбите на всички двустранни споразумения за взаимопомощ, които са сключени или могат да бъдат сключени между отделни държави — членки на Европейския съюз, и Украйна, в случай че разпоредбите на последните се окажат несъвместими с разпоредбите на настоящия протокол.
 Член 15
 Консултации
 По отношение на въпроси, свързани с приложимостта на настоящия протокол, страните по споразумението провеждат консултации помежду си за разрешаване на въпроса в рамките на Митническия подкомитет, създаден съгласно член 83 от глава 5 (Митници и улесняване на търговията) към дял IV от настоящото споразумение.
 ПРОТОКОЛ III
 за рамково споразумение между европейския съюз и украйна относно общите принципи на участие на украйна в програми на съюза
 СТРАНИТЕ ПО СПОРАЗУМЕНИЕТО СЕ СПОРАЗУМЯХА ЗА СЛЕДНОТО:
 Член 1
 На Украйна се разрешава да участва във всички текущи и бъдещи програми на Съюза, които са отворени за участие на Украйна съгласно съответните разпоредби за приемане на тези програми.
 Член 2
 Украйна участва финансово в общия бюджет на Съюза в съответствие с конкретните програми, в които тя участва.
 Член 3
 Представители на Украйна се допускат да участват като наблюдатели и по въпросите, които засягат Украйна, в управителните комитети, отговарящи за мониторинг на програмите, в които Украйна участва финансово.
 Член 4
 Проектите и инициативите, представени от участници от Украйна подлежат, доколкото това е възможно, на същите условия, правила и процедури по отношение на програмите като тези, които се прилагат спрямо държавите-членки.
 Член 5
 Конкретният ред и условия, свързани с участието на Украйна във всяка отделна програма, по-специално финансовото участие и процедурите за отчитане и оценка, се определят в меморандум за разбирателство между Комисията и компетентните органи на Украйна въз основа на критериите, установени в рамките на съответните програми.
 Ако Украйна кандидатства за външна помощ от Съюза, за да участва в дадена програма на Съюза въз основа на член 3 от Регламент (ЕО) No 1638/2006 на Европейския парламент и на Съвета от 24 октомври 2006 г. за определяне на общи разпоредби относно установяване на Европейски инструмент за съседство и